Йордан Стубел
Ори, ори!

chitanka.info

У тебе радостно и честно

днес пламенно сърце гори —

аз знам, другарю, не е лесно,

но ти ори, ори, ори!

На наште прадеди земята

ще те дари със чуден плод,

затуй ори и сей нивята,

и пей с работния народ.

За нов живот със тракториста

ти пей във ранните зори

и с тая песен волна, чиста

във буря, в дъжд ори, ори!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.